Leqbayel, anect-agi yella-d s usufeɣ mkul aggur n« Tasɣunt n tefsut » mebla aṣaḍuf, imi taneggarut-agi tettɛemmid-asen ad xedmen akken i bɣan.Yexdem daɣen i wakken ad dyesebgen igrawen n uxeddim i yexedmen deg wayen yezan tutlayt d yedles: aɣawas asnalsan (aheggi n tmawalt n tusna) , yekka-d seg-s asufeɣ n tezrigin yettwarun timuzzagin, drus i yellan seg-sent am umawal asnakan s tmaziɣt. Uɣalen xeddmen yal aggur timsirin n usileɣ i yeɛnan tutlayt n tmaziɣt (tuɣalin ɣer tira), lamaɛna anect-agi yella-d s tufra ur yeɛlim ara yiss udabu. Iswi n umussu n tmaziɣt, ur yeqqim ara kan akken ad rren adabu yettqiri-d s tmaziɣt, acku ɛerḍen ad sersen axeddim-nsen ɣef lsas i ten-yeǧǧan ad s-bedden zzerb ulac win i yezzemren ad as-yezger: idles n tmaziɣt ilelli yesɛa azal deg yimal. Deg wanect-agi i d-sufɣen deg useggas n 1983 agraw « Tizrawin d umennuɣ s wawal » n « Tesɣunt tafsut » i yellan d taɣessa n uxemmem-nsen d teslaḍ n waggagen Imaziɣen deg wayen yeɛnan idles.